Haapsalu

**Haapsalu** (Läänemaa murrakutes varem ka *Oablu* või *Aablu*) on linn Lääne-Eestis, Lääne maakonna ja omavalitsusliku Haapsalu linna halduskeskus. Asub Haapsalu lahe lõunakaldal.

Eesti omavalitsuste haldusreformi tulemusena moodustati pärast 2017. aasta kohaliku omavalitsuse volikogude valimisi senise omavalitsusliku Haapsalu linna ning Ridala valla liitmisel neid hõlmav haldusüksus Haapsalu linn.

Haapsalu vanalinn asub kahe oosiga poolsaarel, mis loode pool jätkub mandriga ühinenud laidude ahelikuna, mida kohalikud nimetavad holmideks
- Bürgermeistri holm ja Krimmi holm. Viimastel aastakümnetel toimunud linna laienemise tõttu maa suunas on linna keskpunkt nihkunud Haapsalu piiskopilinnuse juurest praeguse Haapsalu kaubamaja juurde Tallinna maanteel.

## Linnaosad
Haapsalu koosseisus on järgmised linnaosad: Holmi, Kesklinn, Männiku, Paralepa, Randsalu ja Haapsalu vanalinn.

## Ajalugu

Pärast Vana-Pärnu mahapõletamist leedulaste poolt 1263. aastal otsustas Saare-Lääne piiskop Hermann I piiskopkonna uue keskuse rajada põhja poole turvalisemale alale. 1279 sai Haapsalu linnaõigused.

Linna ajalooline saksa- ja rootsikeelne nimi on *Hapsal*, mis on tuletatud eestikeelsest sõnast *Haavasalu* või 12. sajandi lõpul tegutsenud Lundi peapiiskopi Absaloni nimest, kelle tegevus ulatus tõenäoliselt osalt ka Läänemere idakaldale. Nime päritolu kohta on aga muidki oletusi.

Varsti pärast linnuse rajamist tekkis Haapsalu piiskopilinnuse juurde alev, mis sai Riia linnaõiguse 1279. Läänemaa keskus Haapsalu asus Ridala kihelkonna maadel.

1559. aastal ostis piiskopkonna Taani kuningas Frederik II ning kinkis selle oma vennale hertsog Magnusele, kes saabus viimase Saare-Lääne piiskopina Liivimaale 1560. aasta alguses. Magnus oli küll protestant, kuid Saare-Lääne piiskopkond ja Läänemaa stift eksisteerisid ametlikult siiski veel üle kümne aasta. Alles 1573. aastal lakkas see olemast, pärast seda, kui selle valdused võeti Magnuselt ära ja liideti Taani kuninga omadega.

Põhjasõja (1700–1721) käigus hõivasid Vene tsaaririigi väed 1710. aastal Haapsalu ning 1721. aasta Uusikaupunki rahulepingu põhjal läks linn koos ülejäänud Eestimaaga Rootsi kuningriigilt üle Venemaa valdusse. 1715. aastal tutvus tsaar Peeter I ringreisil vastvallutatud Loode-Eesti sadamakohtadega ja külastas ka Haapsalut, kus taastati Haapsalu rae tegevus.

Von Klever Fishermen's village in Haapsalu.jpg|"Kalurite küla Haapsalus", 1897. Julius von Klever


3. juulil 1783 laiendati Balti provintsidele Venemaa sisekubermangudes juba 1775. aastal sisse seatud uus asehalduskorraldus, mis jäi kehtima kuni Katariina II surmani. 1796. aastal Balti provintside valitsemine muudeti sarnaseks Venemaa omaga. Linnade valitsemiseks loodi senise rae asemele linnaduumad, kuhu valiti esindajaid ka vähemjõukatest kihtidest. Valimisõigus anti kõigile majaomanikele, sõltumata rahvusest ja tegevusalast. Suurendati maakondade arvu. Haapsalu sai maakonna- ehk kreisilinnaks. 1797. aastal kaotati asehalduskord ja taastati magistraadid, kuid need kaotasid üha enam otsustusõigust.

Haapsalu on kolmest küljest merega piiratud linn, mille suurus on kasvanud 10,59 ruutkilomeetrile.

Haapsallu viis aastatel 1905–2004 Riisiperest raudtee. Tänapäeval asub raudteejaamas Eesti Raudteemuuseum.

Eesti omavalitsuste haldusreformi tulemusena moodustati pärast 2017. aasta kohaliku omavalitsuse volikogude valimisi senise omavalitsusliku Haapsalu linna ning Ridala valla liitmisel neid hõlmav haldusüksus Haapsalu linn.

## Haapsalu kuurort

Haapsalu on vaikne suvituskoht Haapsalu lahe ääres, mis tänu oma madalale veele soojeneb suhteliselt kiiresti. Doktor Karl Abraham Hunnius võttis kasutusele Haapsalu ravimuda. Haapsalu ravimuda ja meri on sinna puhkama meelitanud palju rahvusvahelisi kuulsusi.

Haapsalu kuurortlinna sümboliks on Promenaad ja Promenaadi tänaval asuv Haapsalu kuursaal ja Haapsalu mudaravi, mille esindajateks on Haapsalu Paralepa osas tegutseb ASi Heal Fra Mare Thalasso SPA (asutatud 1997) ja Väikse viigi ääres asub Hestia Hotel Haapsalu Spa (sanatoorium asutatud 1938). Kõige tuntum ajaloomälestis on Haapsalu linnus.

## Rahvastik

### Haapsalu elanikkond

## Galerii

Haapsalu rannapromenaad.jpg|Haapsalu rannapromenaad
Haapsalu vanalinn.jpg|Vaade Haapsalu vanalinnale piiskopilinnuse tornist
Haapsalu linnuse varemed2.jpg|Piiskopilinnuse varemed
Jaani kirik-1.JPG|Jaani kirik
Haapsalu Maarja õigeusu kirik.jpg|Maarja õigeusu kirik
Haapsalu Zarenbahnhof 03.JPG|Haapsalu jaamahoone
Haapsalu raudteejaama ooteplatvorm.jpg|Raudteejaama ooteplatvorm


## Transport

### Bussiliinid
* 1. Haapsalu - Rohuküla (liin on käigus iga päev erigraafiku järgi ja riigipühadel pühapäevase sõiduplaani järgi)
* 1A. Haapsalu - Rohuküla (nõudeliin, mida on võimalik vaid ette tellides kasutada)
* 2. Holmi – Uuemõisa (liin on käigus iga päev ja riigipühadel pühapäevase sõiduplaani järgi)
* 3. Holmi – Kastani - Männiku tee (liin on käigus argipäevadel, nädalavahetuseti ja riigipühadel sõidab Männiku tee asemel Kalmistu peatusesse)
* 4. Suur-Lossi – Kalmistu (liin ei ole enam käigus)

## Haapsaluga seotud silmapaistvaid isikuid

## Vaata ka

## Viited

## Välislingid

* Karin Klaus, "Haapsalu võlub nostalgia, kunsti ja rahuliku miljööga" Pärnu Postimees, 28. juuni 2008
* Urmas Lauri.  Haapsalu Toomkirikus kuulutati linna juubeliaasta algust ERR, 27. detsember 2008
* Haapsalu ja Petlemm sõlmivad sõpruslepingu ERR, 14. september 2010
* Haapsalu muinsuskaitseala hoonete inventeerimise lõpparuanne 2023